Tarixiy obyektlar va turizm rivojlanmagan hududlarda mehmonxonalar faoliyatini rivojlantirish chora-tadbirlari toʻgʻrisida
(resolution, 2026-03-17)

Oʻzbekiston Respublikasi Prezidentining “Oʻzbekiston Respublikasida turizm infratuzilmasini yaxshilash va xorijiy turistlar oqimini yanada oshirishga qaratilgan qoʻshimcha chora-tadbirlar toʻgʻrisida” 2024-yil 18-iyuldagi PF-102-son Farmoni ijrosini taʼminlash, shuningdek, hududlarda turizm infratuzilmasini yanada rivojlantirish maqsadida Vazirlar Mahkamasi qaror qiladi: 1. Quyidagilar: YUNESKOning Umumjahon madaniy merosi roʻyxatiga kiritilgan hududlarda mehmonxonalar qurish hamda mehmonxona mavjud boʻlmagan tuman (shahar)larda kichik otellar qurish va ularni jihozlash xarajatlarining bir qismini qoplash uchun subsidiya ajratish tartibi toʻgʻrisidagi nizom 1-ilovaga muvofiq; Mehmonxona mavjud boʻlmagan tuman (shahar)lar roʻyxati 2-ilovaga muvofiq tasdiqlansin. 2. Belgilansinki: YUNESKOning Umumjahon madaniy merosi roʻyxatiga kiritilgan hududlarda toifali (yulduzli) mehmonxonalarni qurish xarajatlarini qoplash; mazkur qarorga 2-ilovadagi tuman (shahar)larda kichik otellar qurish va ularni jihozlash xarajatlarining bir qismini qoplash uchun Oʻzbekiston Respublikasining Davlat budjetidan bir martalik subsidiya ajratiladi. Bunda subsidiya mehmonxonalarning toifasi hamda kichik otellarning xonalar sonidan kelib chiqqan holda, 2025-yil 1-yanvardan 2026-yil 31-dekabrga qadar boʻlgan muddatda muvofiqlik sertifikati berilgan yangi qurilgan (rekonstruksiya qilinmagan) mehmonxonalar va kichik otellar uchun ajratiladi. 3. Oʻzbekiston Respublikasi Turizm qoʻmitasi: a) Raqamli texnologiyalar vazirligi bilan birgalikda ikki oy muddatda: mazkur qaror bilan tasdiqlangan Nizomga muvofiq davlat xizmatini koʻrsatish davlat xizmatlari markazlari va Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali joriy etilishini taʼminlasin; YIDXPda davlat xizmatini koʻrsatishning har bir bosqichida murojaatlarni koʻrib chiqishni kuzatib borish tartibini joriy etsin. b) oʻzining rasmiy veb-saytida tarixiy obyektlar va turizm rivojlanmagan hududlarda mehmonxonalar faoliyatini rivojlantirish boʻyicha amalga oshirilgan loyihalar toʻgʻrisidagi maʼlumotlar muntazam ravishda yangilab borilishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Turizm qoʻmitasi raisi A.Oʻ. Aqqulov zimmasiga yuklansin. 1. Ushbu Nizom YUNESKOning Umumjahon madaniy merosi roʻyxatiga kiritilgan hududlarda quriladigan mehmonxonalar hamda respublikaning mehmonxona mavjud boʻlmagan tuman (shahar)larida kichik otellar qurish va ularni jihozlash xarajatlarining bir qismini qoplash maqsadida Oʻzbekiston Respublikasining Davlat budjeti hisobidan (keyingi oʻrinlarda — Davlat budjeti) ajratiladigan mablagʻlar doirasida subsidiya ajratish tartibini belgilaydi. 2. Ushbu Nizomda quyidagi tushunchalar qoʻllaniladi: investor — mehmonxona qurish va uni jihozlash uchun sarflangan xarajatlarning bir qismini qoplash maqsadida murojaat qilgan tadbirkorlik subyekti; kichik otel — hududning turistik imkoniyatlaridan kelib chiqib, joylashtirish vositasining toʻlaqonli ishlashi uchun sigʻimi 10 tadan 30 ta xonagacha boʻlgan mehmonxona; subsidiya — investorlarga YUNESKOning Umumjahon madaniy merosi roʻyxatiga kiritilgan hududlarda mehmonxonalar va respublikaning mehmonxona mavjud boʻlmagan tuman (shahar)larida kichik otellar qurish (rekonstruksiya qilish bundan mustasno) va ularni jihozlash xarajatlarining bir qismini qoplash maqsadida Davlat budjetidan bir marta ajratiladigan mablagʻlar; tarixiy obyektlar bufer zonasi — YUNESKOning Umumjahon merosi markazi tomonidan beriladigan xulosaga koʻra tarixiy obyektlarga tutash hudud; yangi qurilgan mehmonxona (keyingi oʻrinlarda — mehmonxona) — tasdiqlangan loyiha asosida kapital bino va inshoot sifatida qurilgan yoki oxirgi oʻn yilda mehmonxona fondida mavjud boʻlmagan holda qayta qurilgan yoxud qurilish jarayonida oʻzgartirilgan loyiha boʻyicha joylashtirish vositasi sifatida yangi qurilib ishga tushirilgan koʻchmas mulk obyekti, rekonstruksiya qilingan mehmonxona bundan mustasno. 3. Subsidiya YUNESKOning Umumjahon madaniy merosi roʻyxatiga kiritilgan hududlarda quriladigan qavatlar sonidan qatʼiy nazar mehmonxonalarning toifasi va mehmonxona mavjud boʻlmagan 22 ta tuman (shahar)larda yangi qurilgan kichik otellarning xonalar sonidan kelib chiqqan holda ajratiladi. 4. 2025-yil 1-yanvardan 2026-yil 31-dekabrga qadar boʻlgan muddatda muvofiqlik sertifikati berilgan mehmonxona va kichik otellarga Davlat budjeti hisobidan quyidagi miqdorlarda subsidiya ajratiladi: a) YUNESKOning Umumjahon madaniy merosi roʻyxatiga kiritilgan hududlardagi mehmonxonalarga Oʻzbekiston Respublikasi Prezidentining “Turizm yoʻnalishidagi islohotlarni yanada jadallashtirish va sohada davlat boshqaruvi tizimini samarali tashkil qilish chora-tadbirlari toʻgʻrisida” 2023-yil 27-iyuldagi PQ-238-son qarori doirasida hamda Vazirlar Mahkamasining “Mehmonxona xoʻjaligi faoliyatini davlat tomonidan qoʻllab-quvvatlash sohasidagi ayrim normativ-huquqiy hujjatlarni tasdiqlash toʻgʻrisida” 2024-yil 7-sentabrdagi 550-son qarori talablari asosida; b) respublikaning mehmonxona mavjud boʻlmagan 22 ta tuman (shahar)laridagi kichik otellarning umumiy xonalari soni: 10 tadan kam boʻlmagan holda, har bir xona uchun — 10 mln soʻm; 15 tadan kam boʻlmagan holda, har bir xona uchun — 15 mln soʻm; 20 tadan kam boʻlmagan holda, har bir xona uchun — 20 mln soʻm miqdorlarda. 5. Investor subsidiya olish uchun quyidagi talablarga javob berishi lozim: Oʻzbekiston Respublikasining Soliq kodeksida nazarda tutilgan soliq va yigʻimlar boʻyicha muddati oʻtgan qarzdorligi boʻlmasligi; qayta tashkil etish yoki tugatish jarayonida boʻlmasligi; faoliyati qonunchilik hujjatlarida belgilangan tartibda vaqtincha toʻxtatilgan boʻlmasligi; sud qarori asosida toʻlovga qobiliyatsiz deb eʼlon qilingan boʻlmasligi. 6. Subsidiya ushbu Nizomga 1-ilovaga muvofiq sxema boʻyicha ajratiladi. 7. Investor yoki uning vakili (ariza beruvchi) davlat xizmatidan foydalanish uchun davlat xizmatlari markaziga shaxsan kelib murojaat etadi yoki davlat xizmatlaridan elektron shaklda foydalanish uchun Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali roʻyxatdan oʻtadi. Ariza beruvchi oʻzi kelib murojaat etgan taqdirda, davlat xizmatlari markazi xodimi uning nomidan, YIDXP orqali murojaat etgan taqdirda esa, mustaqil ravishda ushbu Nizomga 2-ilovada keltirilgan shaklga muvofiq davlat xizmatidan foydalanish uchun arizani elektron shaklda toʻldiradi. Subsidiya olish maqsadida taqdim etilgan arizadagi maʼlumotlarning toʻgʻriligi va haqiqiyligi uchun ariza beruvchi masʼul hisoblanadi. 8. Ariza toʻldirilganidan soʻng ariza beruvchi maʼlumotlar toʻgʻriligini tekshiradi va imzolarni identifikatsiya qilishning zamonaviy vositalari (daktiloskopiya, elektron raqamli imzo, mobil-ID va boshqalar) bilan tasdiqlaydi. Ariza beruvchi YIDXP orqali murojaat etgan taqdirda, arizani elektron raqamli imzo bilan tasdiqlash talab etilmaydi. 9. Oʻzbekiston Respublikasi Turizm qoʻmitasi (keyingi oʻrinlarda — qoʻmita) ariza kelib tushgan kundan boshlab oʻn ish kunida uning mazkur Nizomda belgilangan talablarga mosligini joyiga chiqqan holda oʻrganadi. 10. Qoʻmita ariza beruvchining arizasini oʻrganish davrida quyidagi hujjatlarni masʼul davlat organlari va tashkilotlardan mustaqil ravishda, shu jumladan, “Elektron hukumat” tizimining idoralararo integratsiya platformasi orqali real vaqt rejimida oladi: yuridik shaxs boʻlgan tadbirkorning nomi, joylashgan joyi (pochta manzili), uning roʻyxatdan oʻtish raqami, sanasi, guvohnoma bergan organ nomi, STIR va tijorat bankidagi hisobvaragʻi rekvizitlari; mehmonxonaga (kichik otel) berilgan muvofiqlik sertifikati. 11. Qoʻmita oʻrganish natijalari boʻyicha subsidiya berish yoki subsidiya berishni rad etish toʻgʻrisida (rad etish asoslarini koʻrsatgan holda) qaror qabul qiladi hamda qarorning elektron nusxasini tegishli davlat xizmatlari markaziga (oʻzi kelib murojaat etganda) yoki ariza beruvchining (elektron tarzda murojaat etganda) YIDXPdagi shaxsiy kabinetiga yuboradi. 12. Subsidiya berish toʻgʻrisidagi qarorda subsidiya miqdori, mehmonxona (kichik otel) nomi, xonalar fondi, joylashgan joyi (pochta manzili) va uning kadastr raqami, subsidiya olayotgan investor (yuridik shaxs) nomi va STIR hamda tijorat bankidagi hisobvaragʻi koʻrsatiladi. 13. Subsidiya berish quyidagi asoslarga koʻra rad etiladi: arizada ushbu Nizomga 2-ilovada koʻrsatilgan maʼlumotlar toʻliq koʻrsatilmaganligi yoki notoʻgʻri koʻrsatilganligi; investor va mehmonxona (kichik otel) ushbu Nizomning 3 va 5-bandlarida koʻrsatilgan talablarga javob bermasligi; subsidiya ajratilgan obyektga subsidiya olish uchun takroran murojaat qilinganligi. Subsidiya berishni ushbu bandda koʻrsatilmagan asoslar boʻyicha rad etishga yoʻl qoʻyilmaydi. 14. Ariza beruvchi subsidiya berishni rad etish toʻgʻrisidagi qaror nusxasini olgan kundan boshlab ikki oy ichida qarorda koʻrsatilgan kamchiliklarni bartaraf etishi hamda ularning bartaraf etilganligini tasdiqlovchi hujjatlarni ilova qilgan holda, subsidiya olish uchun takroran murojaat qilishi mumkin. 15. Ariza takroran taqdim etilgan kundan boshlab besh ish kunida qayta koʻrib chiqiladi. Bunda subsidiya berishni yangi asoslar boʻyicha rad etishga yoʻl qoʻyilmaydi. 16. Ushbu Nizomning 14-bandida koʻrsatilgan muddat tugagandan soʻng taqdim etilgan ariza yangi berilgan deb hisoblanadi. 17. Subsidiya berish toʻgʻrisida qaror qabul qilingan kundan boshlab qoʻmita bir ish kunida subsidiya ajratish uchun Oʻzbekiston Respublikasi Iqtisodiyot va moliya vazirligiga investorlar toʻgʻrisidagi maʼlumotlar va ajratilishi lozim boʻlgan mablagʻlarning hisob-kitobi koʻrsatilgan buyurtmanomani taqdim etadi. 18. Oʻzbekiston Respublikasi Iqtisodiyot va moliya vazirligi buyurtmanomani uch ish kunida koʻrib chiqadi hamda mablagʻlar qoʻmitaning tegishli gʻazna hisobvaraqlariga ajratilishini taʼminlaydi. 19. Mablagʻlar kelib tushganidan soʻng besh ish kunida qoʻmita ularni investorning tijorat banklaridagi hisobvaraqlariga oʻtkazib beradi. 20. Yil yakunida qoʻmitaning shaxsiy gʻazna hisobvaraqlarida foydalanilmay qolgan budjet mablagʻlari tegishli moliya yili yakuniga qadar Davlat budjetiga qaytariladi. 21. Subsidiya berish uchun Davlat budjetidan mablagʻ ajratilgan investorlar roʻyxati (reyestri) qoʻmitaning rasmiy veb-saytiga joylashtiriladi. Davlat budjetidan ajratilgan mablagʻlar miqdori va qoʻshimcha ravishda tashkil etilayotgan xonalar fondi toʻgʻrisidagi maʼlumot har oy yakuni boʻyicha yangilab boriladi hamda oylar va investorlar kesimida aks ettiriladi. 22. Investor subsidiya olish uchun taqdim etilgan maʼlumotlar va hujjatlarning toʻgʻriligi uchun masʼul hisoblanadi. 23. Qoʻmita subsidiya berish ishlarini tashkil etish, muvofiqlashtirish, monitoring qilish va Davlat budjetidan ajratilgan mablagʻlarning investorga yetkazilishi uchun masʼul hisoblanadi. 24. Mehmonxona (kichik otel) subsidiya ajratilgan davrdan boshlab besh yildan kam boʻlmagan muddatda faoliyat yuritishi, toifali mehmonxona boʻlgan taqdirda, kamida besh yil ushbu toifani saqlab qolishi lozim. Investor besh yil mobaynida mehmonxona xizmatlarini tashkil qila olmagan taqdirda, ajratilgan subsidiyani faoliyat yuritgan davriga mutanosib ravishda chegirgan holda, qolgan mablagʻlarni Davlat budjetiga qaytaradi. Qoʻmita mazkur bandning birinchi xatboshisida koʻrsatilgan talablarga rioya etilishi hamda subsidiyadan maqsadli foydalanilishi yuzasidan monitoring yuritadi. Ushbu talabga rioya etilmagan taqdirda, qoʻmita Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti huzuridagi Davlat moliyaviy nazorati inspeksiyasiga taqdimnoma kiritadi hamda subsidiya sifatida ajratilgan mablagʻlarni investordan Davlat budjetiga qonunchilikda belgilangan tartibda qaytarish choralari koʻriladi. 25. Davlat xizmatlari markazlari va qoʻmita oʻz faoliyatini amalga oshirishi natijasida olingan maʼlumotlar sir saqlanishini taʼminlaydi. 26. Investor davlat organlari va boshqa tashkilotlar xodimlarining xatti-harakatlari ustidan qonunchilikda belgilangan tartibda shikoyat qilishi mumkin. 27. Ushbu Nizom talablari buzilishida aybdor boʻlgan shaxslar qonunchilik hujjatlariga muvofiq javob beradilar. BosqichlarSubyektlarTadbirlarBajarish muddatlari1-bosqichInvestor(ariza beruvchi)Oʻzbekiston Respublikasi Turizm qoʻmitasiga (keyingi oʻrinlarda — Qoʻmita) davlat xizmatlari markazi yoki Oʻzbekiston Respublikasi Yagona interaktiv davlat xizmatlari portali (keyingi oʻrinlarda — YIDXP) orqali subsidiya olish toʻgʻrisida soʻrovnoma bilan murojaat qiladi.Oʻz xohishiga koʻra2-bosqichQoʻmitaSoʻrovnomani koʻrib chiqadi va subsidiya berish yoki berishni rad etish toʻgʻrisida qaror qabul qiladi hamda davlat xizmatlari markaziga yoki investorning YIDXPdagi shaxsiy kabinetiga yuboradi.Oʻn ish kunida3-bosqichInvestor(ariza beruvchi)Subsidiya berishni rad etish toʻgʻrisidagi qarorni olganda, qarorda koʻrsatib oʻtilgan kamchiliklarni bartaraf etish va ularning bartaraf etilganini tasdiqlovchi tegishli hujjatlarni ilova qilgan holda, Qoʻmitaga takroran davlat xizmatlari markazi yoki YIDXP orqali murojaat qiladi.Ikki oy ichida4-bosqichQoʻmita1. Ariza takroran taqdim etilganda, uni qayta koʻrib chiqadi.Besh ish kunida2. Subsidiya berish toʻgʻrisida qaror qabul qilinganda, Iqtisodiyot va moliya vazirligiga subsidiya ajratish toʻgʻrisida buyurtmanoma yuboradi.Bir ish kunida5-bosqichIqtisodiyot va moliya vazirligiBuyurtmanomani koʻrib chiqadi va mablagʻlarni Qoʻmitaning tegishli shaxsiy gʻazna hisobvaragʻiga oʻtkazadi.Uch ish kunida6-bosqichQoʻmitaInvestorning tijorat banklaridagi hisobvaraqlariga mablagʻlarni oʻtkazib beradi.Besh ish kunida Oʻzbekiston Respublikasi Turizm qoʻmitasigaARIZA_________________________________________________________________________________________(yuridik shaxsni roʻyxatdan oʻtkazish toʻgʻrisidagi guvohnomaga muvofiq ariza beruvchining toʻliq nomi)_________________________________________________________________________________________(manzil, telefon, faks, elektron pochta)_____________________________________________________________ manzil boʻyicha roʻyxatdan oʻtgan_________________________________________________________________________________________(roʻyxatdan oʻtish raqami, sanasi, guvohnoma bergan organ nomi)_____________________________________________________________________ manzilida joylashgan(viloyat, tuman, shahar, koʻcha, bino raqami)mehmonxona (kichik otel) qurish va uni jihozlash uchun Oʻzbekiston Respublikasi Davlat budjetidan subsidiya ajratishingizni soʻrayman.Mehmonxona (kichik otel) xonalarining soni: ________________________________________________Muvofiqlik sertifikati olingan sana va raqami: _____________________________________________Yuridik shaxsning joylashgan joyi (pochta manzili): __________________________________________STIR:___________________________________________________________________________________Elektron pochta manzili: __________________________________________________________________Bank hisobvaragʻi: ________________________________________________________________________Ilova: ______ varaqda_______________________________________________________________(ariza beruvchining lavozimi, F.I.O.)(imzo)20 _____ yil ______________